b'\n_START_ARTICLE_\nSkupina OHO\n_START_PARAGRAPH_\nOHO je slovenska umetni\xc5\xa1ka skupina, ki je delovala v letih 1966 do 1971. Poleg likovnikov je zdru\xc5\xbeevala tudi literate in druge ustvarjalce. \xc4\x8clani skupine so bili Marko Poga\xc4\x8dnik, Marjan Cigli\xc4\x8d, Iztok Geister, Milenko Matanovi\xc4\x87, Franci Zagori\xc4\x8dnik, Toma\xc5\xbe Brejc, David Nez, Toma\xc5\xbe \xc5\xa0alamun, Ale\xc5\xa1 Kermauner in drugi. Ohojevci so govorili o verbi-voko-vizualizaciji. Od tod tudi izbira imena, ki je kombinacija dveh krnitev, oko in uho. Za Oho je zna\xc4\x8dilen na\xc4\x8din ready made, kjer predmetu odvzamemo prvotno funkcijo in mu dodelimo novo.'